**Consideracions sobre l’assistència a classe en dies de convocatòria de vaga.**

El protocol que s’annexa aprobat el curs 2016 i que va requerir un esforç de negociacions i de consens durant tot un curs entre diferents integrants de la comunitat educativa és el nostre marc legal en el qual amparar-nos a l’hora de gestionar les vagues fins que no se’n facin constar modificacions.

Donades les circumstàcies excepcionals d’aquests dies (octubre 2019) en reunió de delegats del dilluns 14 d’octubre de 2019 es va arribar a un acord entre delegats i direcció.

**Respecte l’article 2***. L'absència no pot ser superior a un dia per setmana, ni convocar-se en dilluns ni divendres.*

Ambdues parts, llegeixen i assumeixen els seus drets i deures que es desprenen de la Llei Orgànica 8/1985 reguladora del Dret a l'Educació, article 2 que estableix com a finalitat de l'activitat educativa

b) La formació en el respecte dels drets i llibertats fonamentals, de la igualtat entre homes i dones i en l'exercici de la tolerància i de la llibertat dins dels principis democràtics de convivència.

f) La preparació per participar activament en la vida social i cultural.

Per tant, la direcció del centre fomenta, o com a mínim, no entrebanca aquests drets i llibertats fonamentals, facilitant si més no el seu exercici única i exclusivament pel que fa a la convocatòria de vaga pels dies 16, 17 i 18 i 30 i 31 d’octubre de 2019.

**Respecte l’article 6.** El centre proporciona el justificant pels alumnes de 3r d’ESO en amunt, però no pels de 1r i 2n d’ESO. *El justificant (només pels alumnes de 3r en endavant) que els pares estan assabentats de l’adhesió del seu fill/a a aquesta convocatòria, eximint el centre de tota responsabilitat mentre dura la jornada de vaga es presentarà al tutor el dia establert per tal que no tingui la consideració de falta.*

**Respecte l’article 7**. La decisió col.lectiva de la no assistència a classe només està reconeguda pels alumnes de 3r d’ESO en amunt. L’alumnat de 1r i 2n d’ESO no poden acollir-se a aquest reconeixement, tot i que *L'exercici individual del dret a la jornada de vaga està condicionat a l’autorització per escrit per part dels pares, mares o tutors a través de l’agenda.*

**Respecte l’article 10.** *Es mantindran els exàmens, sortides i lliurament de tasques planificades prèviament per aquest dia.* No hi ha res en la legislació que reguli aquest conflicte més enllà del sentit comú. Per tant, allò important és la negociació amb el professorat, En el cas d’un examen, l’alumnat que no secundi la no assistència a classe tindrà el dret a realizar la prova i l’alumnat que dóni suport a la no assistència i presenti el justificant, tindrà dret a repetir la prova sense cap tipus de penalització el dia i hora que proposi el professor.

**Respecte l’article 11**. *És responsabilitat de l’alumnat que s’ha adherit a la vaga posar-se al dia en la feina que s’hagi realitzat a classe el dia de la convocatòria*. Impartir classe amb certa normalitat repassant i avançant matèria (estem parlant d’1 o 2 hores de classe, com a molt) als alumnes que han decidit no adherir-se a la vaga no és cap penalització pels qui fan vagi sinó un dret de la resta d’alumnat.

Ins Joaquim Mir

Vilanova i la Geltrú, 23 d’octubre, 2019